Елзе Ласкер-Шюлер
Моята любовна песен

Превод от немски: Венцеслав Константинов, —

chitanka.info

Като извор потаен

Шепне кръвта ми

Вечно за теб, вечно за мен.

Под тази пияна луна

Моите голи, ламтящи мечти,

Деца-сомнамбули,

Тихо танцуват над мрачни трънаци.

О, твоите устни са слънчеви…

Тази уханна омая на твоите устни…

От сини съцветия в сребърен кръг

Ти се усмихваш… ти, ти.

И лъкатуши извечният ромон

По моята кожа,

Над раменете, нататък…

Цяла съм слух…

Като извор потаен

Шепне кръвта ми.

1905

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.